A házaspár egyik tagja a következő feltételek mentén, szerződésmódosítással szállhat ki a szerződésből:
A gyermekvállalás teljesítését követően
ha kettőtök közül valamelyikőtök a kölcsönszerződés saját magára vonatkozó megszüntetését kezdeményezi és az igényléskor a szükséges TB-jogviszonyt nem ő igazolta, akkor lehetséges a szerződésmódosítás. A kamattámogatást nem kell visszafizetni, és a szerződésben maradó házastárs a kamattámogatásra továbbra is jogosult.
ha kettőtök közül valamelyikőtök a kölcsönszerződés saját magára vonatkozó megszüntetését kezdeményezi, de az igényléskor a szükséges TB-jogviszonyt ő igazolta, akkor a szerződésmódosítás után nem kell a kamattámogatást visszafizetni, de a szerződésben maradó házastárs a további kamattámogatásra nem lesz jogosult. Ugyanakkor, ha a szerződésben maradó a kölcsönigényléskor igazolta, vagy a szerződésmódosításig igazolja a szükséges TB-jogviszonyt, a kamattámogatásra továbbra is jogosult lehet.
a CSOK Plusszal érintett lakásban a bentlakási kötelezettséget a kölcsönszerződés megszüntetését kezdeményező adósnak legalább szerződésmódosítás időpontjáig teljesítenie kell. Ha a házaspár a bentlakási kötelezettséget nem teljesíti a szerződésmódosítás időpontjáig, a támogatást büntetőkamattal kell visszafizetni, és a szerződésben maradó adós a kamattámogatásra a továbbiakban nem jogosult.
Ha a gyermekvállalás nem teljesült, és a házaspár kölcsönszerződést az egyik félre vonatkozóan megszünteti, az igénybe vett kamattámogatás összegét büntetőkamattal növelten kell visszafizetni.